विंसेंट डब्ल्यू एस त्सेंग ने कहा, चूंकि हमारी सजगता घटती-बढ़ती रहती है, ऐसे में अगर किसी पैटर्न की खोज कर लेते हैं तो दिन भर की योजना बनाने और उसे व्यवस्थित करने में मदद मिलती है। दरअसल, यह ऐप पुतलियों के आकार को मापता है। इसके लिए यूजर हर बार जब स्मार्टफोन का लॉक खोलता है, उस दौरान कई तस्वीरें खींची जाती हैं। त्‍सेंग बताते हैं, ‘जब लोग सतर्क होते हैं तो सूचनाओं को समझने के लिए उनकी आंखों की पुतलियां फैल जाती हैं। वहीं जब वह सुस्त होते हैं तो पुतलियां सिकुड़ने लगती हैं। ऐसे में फोन देखने के दौरान उनकी आंखों की स्थिति कैसी रहती है, इससे उनकी सतर्कता का पता लगाया जा सकता है।’ दूसरे शब्‍दों में कहें तो यह ऐप आपकी आंखों की पु‍तलियों की साइज मापकर आपकी अलर्टनेस बताने का काम करेगा।